Kosmos 233

Kosmos 233 (Космос 233 en ruso), tamén denominado DS-P1-Yu Nº 15, foi un satélite artificial soviético lanzado o 18 de xullo de 1968 mediante un foguete Kosmos 2I desde o cosmódromo de Plesetsk.

 Características 
Kosmos 233 foi o décimo quinto membro da serie de satélites DS-P1-Yu e o décimo cuarto lanzado con éxito tralo fracaso do lanzamento do segundo membro da serie. Estaba adicado a servir como obxectivo para as probas antisatélites e antimísiles soviéticas.

Kosmos 233 foi inxectado nunha órbita inicial de 1545 km de apoxeo e 210 km de perixeo, cunha inclinación orbital de 82 graos e un período de 102,1 minutos. Reentrou na atmosfera o 7 de febreiro de 1969.

 Notas 

 Véxase tamén 
 Outros artigos 
 DS-P1-Yu

Categoría:Satélites Kosmos
Categoría:DS-P1-Yu